14/06/2013 | Administración LocalMunicipal
Mesía
Aprobación definitiva modificación Regulamento de ficheiros de datos de carácter persoal

ANUNCIO O Pleno do Concello, en sesión de 5 de abril de 2013, acordou aprobar inicialmente a modificación do REGULAMENTO DE FICHEIROS DE DATOS DE CARÁCTER PERSOAL DO CONCELLO DE MESÍA, someténdose o acordo a información pública polo prazo de trinta días hábiles mediante anuncio publicado no BOP n.º 76, do 22 de abril de 2013, sen que houbera reclamacións ou suxestións, polo que, de acordo co artigo 49. c da Lei 7/1985, do 2 de abril, reguladora das bases de réxime local, se entende definitivamente adoptado o acordo. De conformidade co artigo 70.2 da Lei 7/1985, do 2 de abril, reguladora das bases de réxime local, publícase o texto íntegro do acordo de modificación ós efectos da súa entrada en vigor. “MODIFICACIÓN DO REGULAMENTO DE FICHEIROS DE DATOS DE CARÁCTER PERSOAL DO CONCELLO DE MESÍA Visto o artigo 20 da Lei orgánica 15/1999, do 13 de decembro, de protección de datos de carácter persoal, que establece que a creación, modificación ou supresión dos ficheiros das administracións públicas só poderán facerse por medio de disposición xeral publicada no Boletín Oficial do Estado ou diario oficial correspondente. Vista que a entrada en vigor do Regulamento de desenvolvemento da Lei Orgánica 15/1999, do 13 de decembro, de protección de datos de carácter persoal (LOPD 15/1999), aprobado mediante o Real Decreto 1720/2007, do 21 de decembro (RD 1720/2007), introduciu, a través dos artigos 53 e 54, algunhas novidades en canto a forma e contidos da disposición, destacando a necesidade de especificar o sistema de tratamento do ficheiro, podendo ser automatizado, non automatizado ou parcialmente automatizado. Vista a Preauditoría realizada pola empresa Servicios de Consultoría Gallegos (SERCONGAL) relativa ao nivel de adaptación do Concello de Mesía á LOPD 15/1999 e o RD 1720/2007. Resultando que este Concello dispón do REGULAMENTO DOS FICHEIROS DE DATOS DE CARÁCTER PERSOAL DO CONCELLO DE MESÍA aprobado inicialmente o día 24 de maio de 2005, e publicado o seu texto definitivo no Boletín Oficial da Provincia (BOP) núm.200, de data 1 de setembro de 2005. Vista a modificación do Regulamento de ficheiros de datos de carácter persoal do Concello de Mesía aprobada inicialmente en sesión ordinaria celebrada o 7 de xaneiro de 2006 e publicada o seu texto definitivo no BOP núm.61, de data 15 de marzo de 2006. Vista a modificación do Regulamento de ficheiros de datos de carácter persoal do Concello de Mesía aprobada inicialmente en sesión ordinaria celebrada o 29 de novembro de 2011 e publicada o seu texto definitivo no BOP núm.17, de data 25 de xaneiro de 2012. Vista a modificación do Regulamento de ficheiros de datos de carácter persoal do Concello de Mesía aprobada inicialmente en sesión ordinaria celebrada o 3 de agosto de 2012 e publicada o seu texto definitivo no BOP núm.193, de data 9 de outubro de 2012. Vista a carta da Agencia Española de Protección de Datos remitida á empresa Servicios de Consultoría Gallegos (SERCONGAL), encargada da alta dos ficheiros aprobados na dita Agencia, no que se comunica que para poder dar de alta o ficheiro denominado “Padrón impositivo”, debe modificarse, dado que as finalidades e tratamentos de datos persoais deste ficheiro entrarían en contradición cos principios establecidos no artigo 4 da LOPD. Por elo, as finalidades do padrón impositivo e o padrón de habitantes deberían contemplarse en ficheiros distintos. A fin de cumprimentar o establecido no artigo 20 da dita Lei, así como no artigo 52 e 54 do seu Regulamento de desenvolvemento da dita Lei, proponse ao Pleno a adopción dos seguintes acordos: 1. Aprobar a modificación do artigo 2 do Regulamento dos ficheiros de datos de carácter persoal do Concello de Mesía, e os seus correspondentes anexos, do xeito que, de seguido, se sinala: 1.1. Modificando o contido do ficheiro de carácter persoal denominado ficheiro núm.5. Padrón impositivo. O contido deste ficheiro quedará como se indica no anexo adxunto.1.2. Creando un novo ficheiro de carácter persoal denominado ficheiro núm.19. Padrón de habitantes.1.3. Tendo en conta as anteriores modificacións, o dito artigo 2 do Regulamento de ficheiros de datos de carácter persoal do Concello de Mesía así como as correspondentes modificacións dos anexos quedarían como, de seguido, se transcriben: “Art.2.º.–Creación de ficheiros. Créanse no Concello de Mesía os ficheiros denominados: 1. Contabilidade 2. Nóminas de persoal 3. Rexistro de Asociacións 4. Sistema informático de usuarios de servizos sociais (SIUSS) 5. Padrón impositivo 6. Gravación de imaxes por sistema de videovilixancia 7. Axentes de promoción económica 8. Participantes en accións de promoción de emprego 9. Apoio á dependencia, terceira idade e discapacitados 10. Subvencións 11. Emprego 12. Actividades, campamentos e cultura 13. Animais especialmente perigosos 14. Biblioteca 15. Urbanismo e catastro 16. Rexistro entrada/saída 17. Formación 18. Albergue de peregrinos 19. Padrón de habitantes ANEXO 5. Ficheiro: PADRÓN IMPOSITIVO 19. Ficheiro: PADRÓN DE HABITANTES Contra o presente acordo poderá interpoñerse polos interesados recurso contencioso - administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses, contados a partir do día seguinte ao da publicación deste anuncio, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa. En Mesía, 3 de xuño de 2013. O alcalde D. Mariano Iglesias Castro